Zuma ontplooi soldate na MarikanaPresident Jacob Zuma. Foto: GCIS Die soldate sal tot Januarie in die gebied aktief wees om orde in dié onbestendige gebied te handhaaf, berig EWN. Werknemers van die Lonmin-myn in Marikana het Donderdag ná ‘n ooreenkoms met Lonmin-base bereik is, teruggekeer werk toe. ‘n Salarisverhoging van 22% is toegestaan met ‘n eenmalige bonus van R2 000 indien die werknemers Donderdag sou terugkeer werk toe. Mac Maharaj, woordvoerder vir die presidensie, het gesê die SAW-lede sal die polisie in die gebied ondersteun.